Mil-lejla jingħata bidu għall-fażi tal-gruppi tal-UEFA Champions League fejn tispikka l-partita minn Grupp E bejn Barcelona u Bayern Munich. Barcelona minkejja li neħħet lill-attakkant Lionel Messi xorta waħda għadhom b'saħħithom fil-Kampjonat Spanjol kif ukoll jistgħu ikunu sfidanti fl-Ewropa. Minn naħa l-oħra Bayern Munich ukoll jinsabu għaddejijn minn forma tajba u huma fost il-faovriti li jirbħu dan l-unur. Minn Grupp F, Manchester United jilagħbu barra minn darhom kontra Young Boys, f'partita fejn Cristiano Ronaldo mistenni jagħmel it-tieni debutt tiegħu fl-Ewropa bil-flokk tar-Red Devils. Ic-champions renjanti Chelsea, f'partita minn Grupp H jilagħbu kontra Zenit St. Petersburg. Chelsea s'issa ddominaw fil-Premier League fejn jidher li bl-iskwadra tagħhom dan l-istaġun jistgħu jkunu favoriti li jżommu dan l-unur.